钦定古今图书集成/明伦汇编/闺媛典/第241卷 > 杨某妻张氏
## 钦定古今图书集成/明伦汇编/闺媛典/第241卷 > 杨某妻张氏

按《胶州志》：“张氏年十六，适杨某。未浃岁，杨亡，一子方
弥月，氏抱依母居，敝衣粗食，剺面毁容守子。长为娶
妇生孙。子殁，复守孙，为娶孙妇。孙又夭，茕茕无倚，抚
母弟二子若獬、若麟，又抚母弟之两孙应甲、应桂、若
獬等，俱成名进士。氏年八十终，张氏哀其志，以母礼
葬之。”